text: Rotter holder fortsat institution lukket
  23 februar 2012 kl. 08.15
  Der går fire uger mere, før børnene i en daginstitution i Nr. Bjert ved Kolding kan flytte tilbage i deres institution. Den er lukket på grund af rotter.
  68 børn fra daginstitutionen Kernehuset i Nr. Bjert ved Kolding er i to uger blevet passet i andre institutioner.
  Kernehuset har været lukket grund af rotter - og der går fire uger mere, inden problemet er løst, skriver JV.dk.
  Det er problemer i kloaksystemet, der har givet rotteplagen.
  